ໃນ​ຂະ​ນະ​ທີ່ ພັກ​ເດ​ໂມ​ແຄ​ຣັດ ອຽງ​ຊ້າຍ ໃນປີ 2020 ປະ​ທາ​ນາ​ທິ​ບໍ​ດີ ທ​ຣຳ ປະ​ຕິ​ເສດ ສັງ​ຄົມ​ນິ​ຍົມ
ສະມາຊິກສະພາສູງ ຈາກລັດເວີມັນ​ທ໌ ທ່ານເບີນີ ແຊນເດີຣ ເປັນຄົນສຸດທ້າຍເພີ້ມເຂົ້າສູ່ສະໜາມ ເປັນຜູ້ສະໝັກ ແຂ່ງຂັນພັກເດໂມແຄຣັດ ທີ່ໜາແໜ້ນຂອງການສະ​ໝັກເປັນປະທານາທິບໍດີໃນປີ 2020.
ທ່ານເບີນີ ແຊນເດີສ໌, ສະມາຊິກສະພາສູງຈາກລັດເວີມັນ, ເປັນຄົນສຸດທ້າຍທີ່ລົງສູ່ສະ ໜາມສະໝັກແຂ່ງຂັນເປັນປະທານາທິບໍດີຂອງພັກເດໂມແຄຣັດ ທີ່ນັບມື້ ນັບຄັບໜາ ແໜ້ນ ສຳລັບການເລືອກຕັ້ງໃນປີ 2020 ທີ່ຈະມາເຖິງນີ້ ທ່ານແຊນເດີສ໌ ແລະສະມາ ຊິກພັກເດໂມແຄຣັດອີກຫຼາຍຄົນທີ່ຢູ່ໃນການແຂ່ງຂັນດັ່ງກ່າວ ກຳລັງພາກັນຫາສຽງ ສະໜັບສະໜຸນແນວຄິດທີ່ກ້າວໜ້າ ກ່ຽວກັບບັນຫາສຳຄັນຕ່າງໆເຊັ່ນວ່າ ເສດຖະກິດ, ສິ່ງແວດລ້ອມ, ແລະປະກັນໄພສຸຂະພາບ ໃນທາງຕອບກັບ, ປະທານາທິບໍດີດໍໂນລ ທຣຳ ແລະສະມາຊິກພັກຣີພັບບລິກັນຫຼາຍຄົນ ໄດ້ກ່າວຫາພັກເດໂມແຄຣັດວ່າ ພາ ກັນກ້າວລົງໄປສູ່ເສັ້ນທາງຂອງລັດທິສັງຄົມນິຍົມ, ສ້າງຕັ້ງເວທີສຳລັບສິ່ງທີ່ອາດເປັນ ການໂຕວາທີໃນດ້ານອຸດົມການອັນໃຫຍ່ໆ ໃນປີໜ້ານີ້ ນັກຂ່າວແຫ່ງຊາດຂອງ ວີໂອ ເອ ຈິມ ມາໂລນ ມີລາຍງານເພີ້ມເຕີມຊຶ່ງ ກິ່ງສະຫວັນ ຈະນຳມາສະເໜີທ່ານໃນອັນ ດັບຕໍ່ໄປ ຈາກທ່ານນາງຄາມາຣາ ແຮຣຣິສ ໄປເຖິງທ່ານຄໍ່ຣີ ບຸກເກີ, ເຖິງທ່ານນາງເອລີຊາ ເບດ ວາຣັນ, ບັນດາຜູ້ສະໝັກແຂ່ງຂັນເປັນປະທານາທິບໍດີຈາກ ພັກເດໂມແຄຣັດ ກຳລັງພາກັນເຮັດໃຫ້ບັນດາຜູ້ປ່ອນບັດຕື່ນເຕັ້ນຢູ່ໃນເສັ້ນທາງການໂຄສະນາຫາສຽງ ທ່ານນາງເອລິຊາເບດ ວາຣຣັນ ສະມາຊິກສະພາສູງສັງກັດພັກເດໂມແຄຣັດກ່າວວ່າ ທ່ານເບີນີ ແຊນເດີສ໌, ສະມາຊິກສະພາສູງຈາກລັດເວີມັນ ທີ່ສົມຍານາມຕົນເອງວ່າ ເປັນເດໂມແຄຣັດແບບສັງຄົມນິຍົມ ເປັນຄົນຫລ້າສຸດທີ່ເຂົ້າຮ່ວມສະໜາມການແຂ່ງ ຂັນຂອງພັກເດໂມແຄຣັດ ທ່ານແຊນເດີສ໌ ທີ່ເປັນສະໝັກເລືອກຕັ້ງທີ່ບໍ່ຂຶ້ນກັບພັກໃດກ່າວວ່າ ພະລັງງານແຫ່ງຄວາມກ້າວໜ້າ ຍັງສາມາດເຫັນໄດ້ຢູ່ໃນບັນດາສະມາຊິກລັດຖະສະ ພາທີ່ສັງກັດພັກເດໂມແຄຣັດຄົນໃໝ່ ເຊັ່ນວ່າ ທ່ານນາງອາເລັກຊານເດຣຍ ໂອກາຊິ ໂອ-ກໍຣເຕສ, ສະມາຊິກສະພາຕ່ຳ ທີ່ຊຸກຍູ້ໃຫ້ມີແຜນໃໝ່ເພື່ອ ການກວດລ້າງເລື້ອງ ສິ່ງແວດລ້ອມ ແຕ່ວ່າການເນັ້ນໜັກໃສ່ແຜນການກ້າວອອກໄປໄກໆຈາກປັດຈະບັນ ໃນດ້ານສິ່ງແວດ ລ້ອມ, ເກັບພາສີແກ່ຜູ້ຮັ່ງມີ ແລະການຂະຫຍາຍບັນດາໂຄງການປະກັນໄພສຸຂະພາບ ຂອງລັດຖະບານ ຂອງບັນດາຜູ້ສະໝັກຈາກພັກເດໂມແຄຣັດ ກຳລັງດຶງດູດການໂຈມ ຕີຈາກສະມາຊິກພັກຣີພັບບລິກັນ ແລະຈາກປະທານາທິບໍດີ ດໍໂນລ ທຣຳ ຢູ່ໃນການ ໂຄສະນາຫາສຽງ ປະທານາທິບໍດີທຣຳ ກ່າວວ່າ ທ່ານນາງແນນຊີ ເປໂລຊີ ປະທານສະພາຕ່ຳ ກ່າວວ່າ ການໂຕ້ວາທີທີ່ມີລັກສະນະ ຄຶກຄື້ນຢູ່ນີ້ ແມ່ນເປັນພາກສ່ວນທັງໝົດຂອງການເປັນພັກນຶ່ງທີ່ກວ້າງໃຫຍ່ ທ່ານນາງ ເປໂລຊີ ກ່າວວ່າ ພວກສັງກັດພັກເດໂມແຄຣັດ ມີຊື່ສຽງມາແຕ່ດົນນານວ່າ ມີການແບ່ງແຍກດ້ານແນວ ຄິດແລະມີການຕໍ່ສູ້ກັນຢູ່ພາຍໃນພັກ, ອີງຕາມນັກວິເຄາະເຫດການ, ທ່ານແລຣຣີ ຊາບາໂຕຈາກມະຫາວິທະຍາໄລ ເວີຈີເນຍ ທ່ານຊາບາໂຕກ່າວວ່າ ” ບັນດາຜູ້ປ່ອນບັດເອົາພັກເດໂມແຄຣັດ ກໍຈະຊອກຫາຄຸນລັກສະນະສະເພາະ ໃດນຶ່ງ ໃນຂະນະທີ່ເຂົາເຈົ້າເລືອກເອົາຜູ້ທີ່ຈະຖືກແຕ່ງຕັ້ງຈາກພັກເພື່ອໄປແຂ່ງຂັນເປັນປະ ທານາທິບໍດີໃນປີໜ້ານີ້, ອີງຕາມທ່ານນາງອີເລນ ຄາມາກຄ໌ ທ່ານນາງຄາມາກຄ໌ ຈາກສະຖາບັນບຣຸກຄິ້ງກ່າວວ່າ ແຕ່ວ່າສະມາຊິກພວກພັກເດໂມແຄຣັດ ຈະມີຄວາມສົນໃຈຊອກຫາຜູ້ສະໝັກເລືອກ ຕັ້ງທີ່ສາມາດເອົາຊະນະປະທານາທິບໍດີນັ້ນ ຫລາຍທີ່ສຸດ, ອີງຕາມທ່ານຈິມ ແຄສເລີຣ ຈາກອົງການເທີດເວີລ ທ່ານແຄສເລີຣ ກ່າວວ່າ ສ່ວນອະດີດຮອງປະທານາທິບໍດີ ໂຈ ບາຍເດິນ ແລະອະດີດເຈົ້າຄອງນະຄອນນະ ຄອນນິວຢອກ, ທ່ານໄມໂຄລ ບລຸມເບີກ, ທັງສອງທ່ານນີ້ມີນະໂຍບາຍປານກາງ, ສາ ມາດທີ່ຈະລົງສະໜາມແຂ່ງຂັນໃນການເລືອກຕັ້ງເປັນປະທານາທິບໍດີຂອງພັກເດໂມ ແຄຣັດໃນອະນາຄົດອັນໃກ້ໆນີ້ດ ຊຶ່ງຈະເປັນການຮັບຮອງວ່າຈະມີການໂຕ້ວາທີທີ່ມີ ຊີວິດຊີວາ ໃນການເລືອກຕັ້ງຂັ້ນເລີ້ມໃນຮອບທີ່ຈະມາເຖິງນີ້